बिट्टी मोहंती को 2006 में एक जर्मन महिला के साथ बलात्कार के आरोप में सात साल की सज़ा सुनाई गई थी, लेकिन जब उन्हें परोल पर रिहा किया गया तो वे फरार हो गए थे.समाचार एजेंसियों के मुताबिक उन्हें केरल के कन्नूर ज़िले में गिरफ्तार किया गया.समाचार एजेंसी पीटीआई ने पुलिस के सूत्रों के हवाले से बताया है कि बिट्टी वहां पर अपना नाम बदल कर एक बैंक में काम कर रहे थे.बैंक में दिए कागज़ों के मुताबिक बिट्टी ने आंध्र प्रदेश का एक पता दिया था, लेकिन बैंक को एक गुमनाम खत मिला जिसमें लिखा था कि खुद को आंध्र प्रदेश से बताने वाला ये कर्मचारी बिट्टी हो सकता है.दिल्ली में दिसंबर में हुए साहूमिक बलात्कार के बाद दूसरे मामलों की चर्चा के वक्त बिट्टी की तस्वीर कई टेलिविज़न चैनलों पर दिखाई गई थी.2006 में अलवर की एक अदालत में बिट्टी को बलात्कार के जुर्म में सात साल की सज़ा सुनाई गई थी.केरल की पुलिस ने राजस्थान पुलिस को मामले की सूचना दे दी है.बताया जा रहा है कि राजस्थान पुलिस की एक टीम दोपहर बाद केरल पहुंचेगी और गिरफ्तार किए गए शख्स की पहचान करेगी जिसके बाद गिरफ्तारी को रिकॉर्ड किया जाएगा.बिट्टी के पिता और पूर्व ओड़ीशा डीजीपी बीबी मोहंती को कथित तौर पर अपने बेटे की मदद करने के आरोप में बर्खास्त कर दिया गया था.लेकिन 2009 में उन्हें ओड़ीशा सरकार ने फिर से उसी पद पर नियुक्त कर दिया था.उसके एक साल बाद वे सभी सरकारी फायदों के साथ अपने पद से रिटायर हुए और वे हमेशा कहते रहे कि उनका बेटा शायद इस दुनिया में नहीं रहा.